**Ministru kabineta rīkojuma projekta “Par atļauju Finanšu ministrijai uzņemties valsts budžeta ilgtermiņa saistības, lai nodrošinātu Izložu un azartspēļu uzraudzības inspekcijas dalības maksas iemaksu starptautiskajā organizācijā “Eiropas azartspēļu uzraudzības iestāžu forums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.3.apakšpunktu, lai nodrošinātu, ka Finanšu ministrija (turpmāk – FM) var uzņemties valsts budžeta ilgtermiņa saistības Izložu un azartspēļu uzraudzības inspekcijas (turpmāk – IAUI) ikgadējai dalības maksai starptautiskā nevalstiskā organizācijā “Eiropas azartspēļu uzraudzības iestāžu forums” (*Gaming Regulators European Forum*) (turpmāk – GREF). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | GREF ir brīvprātīga nevalstiska organizācija, kura darbojas saskaņā ar konstitūciju. 1989.gadā Hāgā sešas valstis (Dānija, Francija, Lielbritānija, Nīderlande, Portugāle un Spānija) pirmajā sanāksmē dibināja šo organizāciju. Latvija GREF pievienojās 1999.gadā, līdz ar Izložu un azartspēļu uzraudzības inspekcijas izveidošanu. Pašlaik GREF tiek pārstāvētas vairāk nekā 26 Eiropas valstu azartspēļu uzraugošās iestādes. GREF galvenie mērķi ir radīt platformu, kur azartspēļu uzraugošo iestāžu pārstāvji var diskutēt un apmainīties ar viedokļiem par nozares aktualitātēm, iegūt informāciju par aktuālām azartspēļu un izložu organizēšanas un uzraudzības likumdošanas prasību izmaiņām, un statistikas rādītājiem Eiropas valstīs, kā arī vienoti pārstāvēt uzraudzības iestāžu viedokli gan Eiropas Savienības instancēs un darba grupās, gan ārpus tās. 2003.gadā un 2013.gadā ikgadējās GREF konferences tika organizētas un sekmīgi norisinājās Rīgā. No 2008.gada līdz 2012.gadam Izložu un azartspēļu uzraudzības inspekcijas priekšniece Signe Birne bija GREF valdes priekšsēdētāja. Līdz 2015.gadam dalība GREF bija bez maksas. Ikgadējās tikšanās laikā 2012.gadā tika nolemts, ka, lai nosegtu šīs organizācijas ikdienas administratīvos izdevumus, ir jāievieš ikgadējā dalības maksa. Tādēļ tika veikti attiecīgi grozījumi GREF konstitūcijā. Tādējādi, ņemot vērā IAUI nepieciešamību cieši sadarboties starptautiskajā līmenī ar citām valstīm vienota foruma ietvaros, piedaloties GREF, ir izstrādāts Ministru kabineta rīkojuma projekts “Par atļauju Finanšu ministrijai uzņemties valsts budžeta ilgtermiņa saistības, lai nodrošinātu Izložu un azartspēļu uzraudzības inspekcijas dalību starptautiskajā organizācijā “Eiropas azartspēļu uzraudzības iestāžu forums”” (turpmāk – Ministru kabineta rīkojuma projekts). Dalības maksas apmērs 300 *euro* gadā tika noteiks 2014.gada GREF ikgadējās konferences laikā. Plānots, ka noteiktās maksas apmērs netiks būtiski mainīts. |
| 3. | Projekta izstrādē iesaistītās institūcijas | IAUI un Valsts kase. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo n-gadu | izmaiņas, salīdzinot ar kārtējo n-gadu | izmaiņas, salīdzinot ar kārtējo n-gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu dalības maksu GREF, tiks veikta līdzekļu pārdale no programmas 39.00.00 “Uzraudzība un kontrole” apakšprogrammas 39.02.00 “Izložu un azartspēļu organizēšanas un norises uzraudzība” uz programmas 41.00.00 “Maksājumu nodrošināšana citām valsts iestādēm un personām” apakšprogrammu 41.03.00 “Iemaksas starptautiskajās organizācijās”.Ņemot vērā to, kad tiks izdots atbilstošs Ministru kabineta rīkojums, minētā finansējuma pārdale tiks iekļauta FM (resora) priekšlikumos likumprojekta “Par valsts budžetu 2017.gadam” izskatīšanai Saeimā otrajā lasījumā. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība netika informēta par projekta izstrādi, jo neskar tieši sabiedrības intereses. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projekts attiecas uz valsts pārvaldes iekšēju jautājumu un neskar sabiedrības intereses tādā mērā, lai būtu nepieciešami atsevišķi sabiedrības līdzdalības un komunikācijas pasākumi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IAUI un Valsts kase. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | IAUI piedalīšanās GREF, nodrošinot starptautisku redzējumu uz azartspēļu un izložu uzraudzības jaunāko problemātiku, ir būtisks ieguvums salīdzinājumā ar Ministru kabineta rīkojuma projektā paredzēto dalības maksas apmēru. |

*Anotācijas II, IV un V sadaļa – projekts šīs jomas neskar.*

Finanšu ministre D.Reizniece-Ozola

25.10.2016

Avotiņa, 67095515

inga.avotina@fm.gov.lv